St George Wharf Tower

St George Wharf Tower (viac známa ako The Tower, známa aj ako Vauxhall Tower, No.1 The Tower alebo The Battery) je obytný mrakodrap nachádzajúci sa v londýnskom obvode Lambeth. S výškou 181 m je najvyššou budovou obvodu a 8. najvyššou budovou mesta. Výstavba prebiehala v rokoch 2010 – 2014 podľa plánov spoločnosti Broadway Malyan. Od svojho dokončenia je najvyššou obytnou budovou v krajine (predchádzajúcim držiteľom rekordu bol mrakodrap Pan Peninsula East). V budove je 52 nadzemných poschodí. V celkovo 10 342 m² priestorov sa nachádza 211 bytových jednotiek. Mrakodrap je súčasťou obytného komplexu St George Wharf. Referencie Iné projekty Commons ponúka multimediálne súbory na tému St George Wharf Tower Externé odkazy The Tower Archivované 2025-03-11 na Wayback Machine v databáze SkyscraperPage.com The Tower, One St George Wharf v databáze Emporis